b'\n_START_ARTICLE_\nFlagmanas (laivas)\n_START_PARAGRAPH_\nFlagmanas, flagmano laivas\xc2\xa0\xe2\x80\x93 laivas, i\xc5\xa1 kurio vadovauja laiv\xc5\xb3 junginio vadas, irgi vadinamas flagmanu, kuriame veikia jo \xc5\xa1tabas ir flagmano vadaviet\xc4\x97. Flagmano laivas paprastai turi tam skirtas patalpas, ry\xc5\xa1i\xc5\xb3 ir valdymo \xc4\xafrang\xc4\x85._NEWLINE_Flagmano vadaviet\xc4\x97je veikia \xc5\xa1tabo postai, joje b\xc5\xabna ry\xc5\xa1i\xc5\xb3 karininkai i\xc5\xa1 s\xc4\x85veikaujan\xc4\x8di\xc5\xb3 laivyno, armijos ir aviacijos jungini\xc5\xb3 ir dalini\xc5\xb3._NEWLINE_Flagmano laivas paprastai turi i\xc5\xa1k\xc4\x97l\xc4\x99s junginio vado (flagmano) v\xc4\x97liav\xc4\x85. Flagmanas savo vadavietei paprastai pasirenka galingiausi\xc4\x85, stambiausi\xc4\x85, labiausiai presti\xc5\xbein\xc4\xaf laiv\xc4\x85.'